Tai, Cymru Enwi a dod i rym 1 Enw’r Rheoliadau hyn yw Rheoliadau Dyrannu Tai a Digartrefedd (Cymhwystra) (Cymru) (Diwygio) (Rhif 2) 2023 a deuant i rym ar 8 Mehefin 2023. Diwygio Rheoliadau Dyrannu Tai a Digartrefedd (Cymhwystra) (Cymru) 2014 2 Mae Rheoliadau Dyrannu Tai a Digartrefedd (Cymhwystra) (Cymru) 2014 wedi eu diwygio fel a ganlyn. Diwygiadau i reoliad 3 3 Yn rheoliad 3 (personau sy’n ddarostyngedig i reolaeth fewnfudo sy’n gymwys i gael dyraniad o lety tai)— a hepgorer yr “ac” ar ôl paragraff (l); b ar ddiwedd paragraff (m), yn lle “.” rhodder “; ac”; c ar ôl paragraff (m) mewnosoder— n Dosbarth N – person— i a oedd yn preswylio yn Sudan cyn 15 Ebrill 2023; ii a adawodd Sudan mewn cysylltiad â’r trais a wnaeth ddwysáu yn gyflym ar 15 Ebrill 2023 yn Khartoum a ledled Sudan; iii sydd â chaniatâd i ddod i mewn i’r Deyrnas Unedig neu i aros ynddi yn unol â’r Rheolau Mewnfudo ; iv nad yw ei ganiatâd yn ddarostyngedig i amod sy’n ei gwneud yn ofynnol i’r person hwnnw gynnal a lletya ei hun, ac unrhyw berson sy’n ddibynnol arno, heb ddibynnu ar gronfeydd cyhoeddus; a v nad yw’n berson (P)— aa sydd wedi cael caniatâd yn dilyn ymgymeriad a roddwyd gan noddwr P; bb a fu’n preswylio yn y Deyrnas Unedig, Ynysoedd y Sianel, Ynys Manaw neu Weriniaeth Iwerddon am lai na phum mlynedd gan ddechrau ar y dyddiad y daeth i mewn neu ar y dyddiad y rhoddodd noddwr P yr ymgymeriad mewn cysylltiad â P, pa bynnag ddyddiad yw’r diweddaraf; ac cc y mae ei noddwr neu, pan fo mwy nag un noddwr, o leiaf un o’i noddwyr, yn dal yn fyw. . Diwygiadau i reoliad 4 4 Yn rheoliad 4(2) (personau eraill o dramor sy’n anghymwys i gael dyraniad o lety tai)— a hepgorer yr “a” ar ôl is-baragraff (i); b ar ddiwedd is-baragraff (j), yn lle “.” rhodder “; a”; c ar ôl is-baragraff (j) mewnosoder— k person a oedd yn preswylio yn Sudan cyn 15 Ebrill 2023 ac a adawodd Sudan mewn cysylltiad â’r trais a wnaeth ddwysáu yn gyflym ar 15 Ebrill 2023 yn Khartoum a ledled Sudan. . Diwygiadau i reoliad 5 5 Yn rheoliad 5(1) (personau sy’n ddarostyngedig i reolaeth fewnfudo sy’n gymwys i gael cymorth tai)— a hepgorer yr “ac” ar ôl is-baragraff (m); b ar ddiwedd is-baragraff (n), yn lle “.” rhodder “; ac”; c ar ôl is-baragraff (n) mewnosoder— o Dosbarth O – person— i a oedd yn preswylio yn Sudan cyn 15 Ebrill 2023; ii a adawodd Sudan mewn cysylltiad â’r trais a wnaeth ddwysáu yn gyflym ar 15 Ebrill 2023 yn Khartoum a ledled Sudan; iii sydd â chaniatâd i ddod i mewn i’r Deyrnas Unedig neu i aros ynddi yn unol â’r Rheolau Mewnfudo; iv nad yw ei ganiatâd yn ddarostyngedig i amod sy’n ei gwneud yn ofynnol i’r person hwnnw gynnal a lletya ei hun, ac unrhyw berson sy’n ddibynnol arno, heb ddibynnu ar gronfeydd cyhoeddus; a v nad yw’n berson (P)— aa sydd wedi cael caniatâd yn dilyn ymgymeriad a roddwyd gan noddwr P; bb a fu’n preswylio yn y Deyrnas Unedig, Ynysoedd y Sianel, Ynys Manaw neu Weriniaeth Iwerddon am lai na phum mlynedd gan ddechrau ar y dyddiad y daeth i mewn neu ar y dyddiad y rhoddodd noddwr P yr ymgymeriad mewn cysylltiad â P, pa bynnag ddyddiad yw’r diweddaraf; ac cc y mae ei noddwr neu, pan fo mwy nag un noddwr, o leiaf un o’i noddwyr, yn dal yn fyw. . Diwygiadau i reoliad 6 6 Yn rheoliad 6(2) (personau eraill o dramor sy’n anghymwys i gael cymorth tai)— a hepgorer yr “a” ar ôl is-baragraff (i); b ar ddiwedd is-baragraff (j), yn lle “.” rhodder “; a”; c ar ôl is-baragraff (j) mewnosoder— k person a oedd yn preswylio yn Sudan cyn 15 Ebrill 2023 ac a adawodd Sudan mewn cysylltiad â’r trais a wnaeth ddwysáu yn gyflym ar 15 Ebrill 2023 yn Khartoum a ledled Sudan. . Julie James Y Gweinidog Newid Hinsawdd, un o Weinidogion Cymru 7 Mehefin 2023